Ehdotus NEUVOSTON PÄÄTÖS AKT–EU-ministerineuvostossa esitettävästä EU:n kannasta päätökseen kohdentaa uudelleen osa kymmenennen Euroopan kehitysrahaston (EKR) kohdentamattomista määrärahoista AKT-valtioiden keskinäiseen yhteistyöhön /* COM/2012/0207 final - 2012/0105 (NLE) */





PERUSTELUT Euroopan unionilla on aktiivinen rooli uusien aloitteiden valmistelussa ja täytäntöönpanossa kehitysmaiden hyväksi. Tällaisilla Afrikan, Karibian ja Tyynenmeren valtioita (jäljempänä ’AKT-valtiot’) hyödyttävillä aloitteilla edistetään merkittävästi köyhyyden vähentämistä, joka on sekä AKT–EU-kumppanuussopimuksen että EU:n kehitysyhteistyöpolitiikan tärkein tavoite. Kymmenennestä Euroopan kehitysrahastosta (EKR) AKT-valtioiden keskinäiseen yhteistyöhön tarkoitettuja määrärahoja varten on laadittu ensimmäistä kertaa monivuotinen strategia. Lisäksi tarkistetussa AKT–EU-kumppanuussopimuksessa määrätään, että kymmenenteen EKR:ään sisältyvän AKT-valtioiden keskinäisen yhteistyön strategian väliarviointi on suoritettava läheisessä yhteistyössä AKT-valtioiden kanssa, ja arvioinnissa on otettava huomioon niiden tarpeet ja saavutukset. Sen jälkeen kun kymmenennestä EKR:stä AKT-valtioiden keskinäiseen yhteistyöhön tarkoitetut määrärahat alun perin vahvistettiin vuonna 2008, on esitetty uusia ehdotuksia, joilla pyritään vastaamaan AKT-valtioiden painopisteistä sekä EU:n kehitysyhteistyöpolitiikkansa puitteissa asettamista painopisteistä aiheutuviin erityistarpeisiin. AKT-valtioiden keskinäisen yhteistyön strategian väliarvioinnissa, joka toteutettiin yhteistyössä AKT-valtioiden sihteeristön kanssa, vahvistetaan EU:n AKT-valtioiden keskinäiseen yhteistyöhön soveltama yleinen lähestymistapa, eikä siinä sen vuoksi esitetä strategiaan erityisiä muutoksia. Sen sijaan AKT-valtioiden ryhmä ja EU ovat pyytäneet uusien toimien rahoittamista nykyisen strategian puitteissa. Kymmenennestä EKR:stä AKT-valtioiden keskinäiseen yhteistyöhön alun perin varatut määrärahat (2,7 miljardia euroa) eivät kuitenkaan riitä kattamaan näitä uusia tarpeita. AKT–EU-kumppanuussopimuksen liitteessä I b olevan 6 kohdan mukaisesti AKT–EU-ministerineuvoston puolesta toimiva AKT–EU-suurlähettiläskomitea voi tässä tilanteessa kohdentaa määrärahoja uudelleen liitteessä I b tarkoitettujen lohkojen välillä vastatakseen jonkin määrärahakehyksen mukaisen ohjelmoinnin tarpeisiin. Aikataulusyistä sekä esitettyjen tarpeiden täyttämiseksi pikaisesti tämä päätös olisi hyväksyttävä kesäkuussa 2012 järjestettävässä AKT–EU-ministerineuvoston istunnossa. Sen vuoksi komissio ehdottaa neuvoston suostumuksella, että AKT–EU-ministerineuvosto hyväksyy liitteenä olevan päätöksen, jossa esitetään 195 miljoonan euron siirtämistä kymmenennen EKR:n kohdentamattomista määrärahoista AKT-valtioiden keskinäistä yhteistyötä varten varattuihin määrärahoihin. EU ja AKT-valtiot käyvät parhaillaan neuvotteluja kyseisten 195 miljoonan euron ohjelmoinnista. Kaikkien lisämäärärahojen käytöstä päättää komissio EKR:n komiteaa kuultuaan. Komissio ehdottaa, että uudelleen kohdennettavista määrärahoista varataan 100 miljoonaa euroa Afrikan rauhanrahaston määrärahojen täydentämiseen ja että neuvosto antaa asiasta päätelmät, jos se katsoo tämän asianmukaiseksi. 2012/0105 (NLE) Ehdotus NEUVOSTON PÄÄTÖS AKT–EU-ministerineuvostossa esitettävästä EU:n kannasta päätökseen kohdentaa uudelleen osa kymmenennen Euroopan kehitysrahaston (EKR) kohdentamattomista määrärahoista AKT-valtioiden keskinäiseen yhteistyöhön EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000[1] allekirjoitetun sekä Luxemburgissa 25 päivänä kesäkuuta 2005[2] ja Ouagadougoussa 22 päivänä kesäkuuta 2010[3] tarkistetun kumppanuussopimuksen, jäljempänä ’AKT–EU-kumppanuussopimus’, 15 artiklalla perustetaan AKT–EU-ministerineuvosto, jolla on sopimuksessa määrätty päätösvalta. (2) Sopimuksen liitteessä I b olevan 6 kohdan mukaisesti AKT–EU-suurlähettiläskomitea voi AKT–EU-ministerineuvoston puolesta kohdentaa määrärahoja uudelleen liitteen 2 kohdassa tarkoitettujen lohkojen välillä vastatakseen jonkin määrärahakehyksen mukaisen ohjelmoinnin tarpeisiin. (3) Kymmenennestä EKR:stä AKT-valtioiden keskinäiseen yhteistyöhön käytettävissä olevat määrärahat eivät riitä kattamaan väliarvioinnissa ilmenneitä ohjelmoinnin tarpeita. Kymmenennestä EKR:stä ehdotetaan siirrettäväksi 195 miljoonaa euroa kohdentamattomia määrärahoja AKT-valtioiden keskinäiseen yhteistyöhön tarkoitettuihin määrärahoihin, jotta voidaan rahoittaa sekä EU:n että AKT-valtioiden painopisteiden mukaisia toimia, mukaan lukien Afrikan rauhanrahaston varojen täydentäminen, johon tarvitaan 100 miljoonaa euroa. (4) Ottaen huomioon ATK-valtioiden ja EU:n yhteisten elinten kokousaikataulu sekä tarve toimia nopeasti kiireellisten tarpeiden täyttämiseksi AKT–EU-ministerineuvoston olisi hyväksyttävä tämä päätös kesäkuussa 2012. (5) Tästä syystä olisi määritettävä AKT–EU-ministerineuvostossa esitettävä EU:n kanta, jotta voidaan tehdä päätös kohdentaa uudelleen osa kymmenennen EKR:n yleisestä varauksesta AKT-valtioiden keskinäiseen yhteistyöhön tarkoitettuihin määrärahoihin, ON HYVÄKSYNYT TÄMÄN PÄÄTÖKSEN: 1 artikla AKT–EU-ministerineuvostossa esitettävä Euroopan unionin kanta kymmenennen Euroopan kehitysrahaston yleisen varauksen käyttöön perustuu liitteenä olevaan AKT–EU-ministerineuvoston päätösluonnokseen. Muodollisista ja vähäisistä muutoksista AKT–EU-ministerineuvoston päätösluonnokseen voidaan sopia muuttamatta tätä päätöstä ja sen liitettä. 2 artikla Uudelleen kohdennettavista 195 miljoonan euron määrärahoista 100 miljoonaa euroa varataan Afrikan rauhanrahastoa varten. Tehty Brysselissä Neuvoston puolesta Puheenjohtaja LIITE Luonnos AKT–EU-MINISTERINEUVOSTON PÄÄTÖS kohdentaa uudelleen osa kymmenennen Euroopan kehitysrahaston (EKR) kohdentamattomista määrärahoista AKT-valtioiden keskinäiseen yhteistyöhön AKT–EU-MINISTERINEUVOSTO, joka ottaa huomioon Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000[4] allekirjoitetun sekä Luxemburgissa 25 päivänä kesäkuuta 2005[5] ja Ouagadougoussa 22 päivänä kesäkuuta 2010[6] tarkistetun kumppanuussopimuksen, jäljempänä ’AKT–EU-kumppanuussopimus’, ja erityisesti sen liitteessä I b olevan 6 kohdan, sekä katsoo seuraavaa: (1) Kymmenennestä EKR:stä AKT-valtioiden keskinäiseen yhteistyöhön käytettävissä olevat määrärahat eivät riitä kattamaan kymmenenteen EKR:ään sisältyvän AKT-valtioiden keskinäisen yhteistyön strategian väliarvioinnissa ilmenneitä ohjelmoinnin tarpeita. (2) Afrikan rauhanrahaston määrärahoja on täydennettävä, jotta jatkossakin voitaisiin reagoida nopeasti ja tehokkaasti välivaltaisiin konflikteihin Afrikassa. (3) AKT-valtioiden ja EU:n painopisteiden rahoittaminen edellyttää, että kymmenennen EKR:n käyttämättömistä määrärahoista siirretään tarvittava määrä AKT-valtioiden keskinäiseen yhteistyöhön tarkoitettuihin määrärahoihin. (4) Neuvoston olisi hyväksyttävä tämä päätös viipymättä, ON PÄÄTTÄNYT SEURAAVAA: 1 artikla – AKT-valtioiden keskinäinen yhteistyö Kymmenennen EKR:n varauksesta siirretään 195 miljoonaa euroa AKT-valtioiden keskinäiseen yhteistyöhön tarkoitettuihin määrärahoihin AKT–EU-kumppanuussopimuksen 11 ja 28–30 artiklassa vahvistettujen tavoitteiden mukaisesti. 2 artikla – Rahoituspyyntö AKT–EU-kumppanuussopimuksen liitteessä IV olevan 12 b artiklan a alakohdan mukaisesti AKT–EU-ministerineuvosto pyytää komissiota rahoittaman EU:n ja AKT-valtioiden ehdottamat toimet ja erityisesti myöntämään Afrikan rauhanrahastolle lisärahoitusta yhteensä 100 miljoonaa euroa. Tämä päätös tulee voimaan päivänä, jona se hyväksytään. Tehty Vanuatussa AKT–EU-ministerineuvoston puolesta Puheenjohtaja [1] EYVL L 317, 15.12.2000, s. 3. [2] EUVL L 287, 28.10.2005, s. 4. [3] Tarkistusta sovelletaan väliaikaisesti 1 päivästä marraskuuta 2010 AKT–EU-ministerineuvoston päätöksen N:o 2/2010 nojalla, annettu 21 päivänä kesäkuuta 2010 (EUVL L 287, 4.11.2010, s. 3). [4] EYVL L 317, 15.12.2000, s. 3. [5] EUVL L 287, 28.10.2005, s. 4. [6] EUVL L 287, 4.11.2010, s. 3.